En die DA se nuwe leier van die Wes-Kaap is…Argieffoto Die nuwe leier vir die DA in die Wes-Kaap is Saterdag bekend gemaak. Die aankondiging is tydens die party se kongres in Goodwood, Kaapstad, gemaak. Patricia de Lille, die burgemeester van Kaapstad, is as die nuwe leier verkies. Die stryd was tussen De Lille en adv. Lennit Max, lid van die provinsiale wetgewer. Meer as duisend afgevaardigdes het die kongres bygewoon, waartydens hulle vir die nuwe leier gestem het. Mmusi Maimane, die DA se parlementêre leier, het vroeër Saterdag tydens die kongres aangekondig dat hy ŉ benoeming aanvaar om as DA-leier te staan. Hy het gesê hy sal ŉ sterk veldtog voer om by die party se huidige leier, Helen Zille, oor te neem. Maimane (34) het gesê hy is in die veldtog om dit te wen en dit is sy kans om hoop in die land se toekoms te herstel. Zille het Sondag tydens ŉ perskonferensie in Johannesburg aangekondig dat sy nie beskikbaar is vir herverkiesing nie. Patricia de Lille, burgemeester van Kaapstad